Több mint hároméves rekord magasságba drágult az olaj azt követően, hogy kiderült Szaúd-Arábia a korábbi 60, majd 80 dollár után már a 80-100 dolláros sávban látná az árfolyamokat, illetve hogy az egyesült államokbeli tartalékok csökkentek. Miközben az OPEC tovább szorítja az olajcsapot, az új árfolyamcél és a közel-keleti feszültségek újraírhatják az idei olajár-előrejelzéseket, a magasabb árfolyamok pedig az üzemanyagárakat is magukkal húzhatják.